आद्य हिन्द-ईरानी धर्म
भारत और ईरान-दोनों की ही शाखा होने के कारण, दोनों देशों की भाषाओं में पर्याप्त साम्य पाया जाता है। इन देशों के प्राचीनतम ग्रन्थ क्रमश: `ऋग्वेद' तथा `जेन्द अवेस्ता' हैं। `जेन्द अवेस्ता' का निर्माण-काल लगभग शती ई. पु. है, जबकि ऋग्वेद इससे सहस्रों वर्ष पूर्व रचा जा चुका था। `जेन्द' की भाषा पूर्णत: वैदिक संस्कृत की अपभ्रंश प्रतीत होती है तथा इसके अनेक शब्द या तो संस्कृत शब्दों से मिलते-जुलते है अथवा पूर्णँत: संस्कृत के ही हैं। इसके अतिरिक्त `अवेस्ता' में अनेक वाक्य ऐसे हैं, जो साधारण परिवर्तन से संस्कृत के बन सकते हैं, संस्कृत और जिन्द में इसी प्रकार का साम्य देखकर प्रो॰ हीरेन ने कहा है कि जिन्द भाषा का उद्भव संस्कृत से हुआ है।
दबेस्तान-ए-मजाहेब
दबेस्तान-ए-मजाहेब 17वीं सदी के दक्षिण एशियाई धर्मों की तुलनात्मक कृति है। इसे सन् 1665 में फारसी भाषा में लिखा गया था। दबेस्तान-ए-मजाहेब दीन-ए-इलाही पर लिखे अध्याय के लिए सर्वाधिक जाना जाता है। दीन-ए-इलाही धर्म को मुगल शासक अकबर ने सन् 1581 से शुरू किया था। दबेस्तान-ए-मजाहेब इबादत खाना में होने वाली चर्चाओं के बारे में सबसे विश्वसनीय स्रोत है।